ፕሬዝዳንት ሙሴቬኒን በዩጋንዳ ዳግም ለፕሬዝዳንትነት እንዲወዳደሩ የሚያስችላቸው የህገመንግስት ማሻሻያ ተደረገ
የ74 ዓመቱ የዩጋንዳ ፕሬዝዳንት ዩዌሪ ሙሴቬኒ እኤአ በ2021 በሚደረገው ፕሬዝዳንታዊ ምርጫ ላይ መሳተፍ የሚያስችላቸው የህገ-መንግስት ማሻሻያ ተደረገ፡፡ቀደም ሲል የነበረውንና በዩጋንዳ እድሜው ከ75 ዓመት በላይ የሆነ ግለሰብ በፕሬዝዳንትነት እንዳይወዳደር የሚያግደውን ህገ-መንግስታዊ አንቀፅ የአገሪቱ ከፍተኛ ፍርድ ቤት አሻሽሎታል ነው የተባለው፡፡ይኸው ማሻሻያ ዩጋንዳን ለ30 ዓመታት የመሯትን ፕሬዝዳንት ሙሴቬኒን በቀጣዩ ምርጫ ዳግም እንዲወዳደሩ ያስችላቸዋል፡፡ሆኖም ግን ማሻሻያው ለሙሴቬኒ የህይወት ዘመን ፕሬዝዳንትነትን ያጎናፀፈ ነው በማለት እየተተቸ ይገኛል፡፡(ምንጭ፡- ቢቢሲ)